สวัสดีครับคุณ ผมมีเพศสัมพันธ์กับเเฟนช่วงเที่ยงคืนวันที่ 30 พฤศจิกายน ไม่ได้ใส่ถุงยางอนามัย เเละผมไม่มีการหลั่งเกิดขึ้นครับ เเต่ผมมีการช่วยตัวเองในช่วงเย็นวันที่ 30 พฤศจิกายน เเละช่วงค่ำๆได้มีการปัสสาวะออกไป เเละในวันที่ 1 ธันวาคม ได้ให้เเฟนทานยาคุมฉุกเฉินไปตอน 6โมงเย็นครับ ผมอยากทราบว่าเเฟนมีโอกาสท้องมั้ยครับ ประจำเดือนของเเฟนมาวันที่ 14 พฤศจิกายนวันเเรกครับ
สวัสดีค่ะ ถ้ามีเพศสัมพันธ์กันโดยไม่ใส่ถุงยางอนามัย ถึงแม้จะไม่มีการหลั่ง ยังมีโอกาสตั้งครรภ์ได้บ้าง จากการที่น้ำอสุจิเล็ดลอดออกมาก่อนการหลั่งจริงการช่วยตัวเองและการปัสสาวะออกไปก่อนหน้านั้น ไม่ได้ลดโอกาสการตั้งครรภ์ คือเมื่อมีการหลั่งก็จะยังมีน้ำอสุจิออกมา มีโอกาสเกิดการตั้งครรภ์ได้เหมือนเดิมดังนั้นกรณีนี้มีความจำเป็นของการใช้ยาคุมฉุกเฉินร่วมไปด้วยค่ะ ถ้ากินไปแล้วอย่างถูกต้องภายใน 72 ชั่วโมงหลังมีเพศสัมพันธ์ จะช่วยลดโอกาสการตั้งครรภ์ลงไปได้ประมาณ 80-90%หลังจากนี้ควรยืนยันการตั้งครรภ์ร่วมไปด้วย โดยชุดตรวจครรภ์ให้ผลบวกได้ตั้งแต่ 10-14 วันหลังปฏิสนธิ หากประจำเดือนมาล่าช้าหรือไม่สบายใจหลังจากนี้ ควรจะยืนยันครรภ์ค่ะ